CELEX: 31993D0244
Language: el
Date: 1993-04-02 00:00:00
Title: 93/244/ΕΟΚ: Απόφαση της Επιτροπής της 2ας Απριλίου 1993 σχετικά με την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για ορισμένες περιοχές της κοινοτικής επικράτειας

Avis juridique important

|

31993D0244

93/244/ΕΟΚ: Απόφαση της Επιτροπής της 2ας Απριλίου 1993 σχετικά με την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για ορισμένες περιοχές της κοινοτικής επικράτειας  

Επίσημη Εφημερίδα αριθ. L 111 της 05/05/1993 σ. 0021 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Απριλίου 1993 σχετικά με την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για ορισμένες περιοχές της κοινοτικής επικράτειας(93/244/ΕΟΚ)Η ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 92/102/ΕΟΚ (2), και ιδίως το άρθρο 9  παράγραφος 2,  Εκτιμώντας:  ότι το Μεγάλο Δουκάτο το Λουξεμβούργου έχει αναλάβει να εκτελέσει προγράμματα εξαλείψεως τη νόσου του Aujeszky- ότι το εν λόγω πρόγραμμα εγκρίθηκε από την απόφαση 93/200/ΕΟΚ της Επιτροπής (3)- ότι είναι σκόπιμο να προταθούν ορισμένες επιπρόσθετες εγγυήσεις ούτως ώστε να διασφαλιστούν τα θετικά κεκτημένα και να εξασφαλισθεί ότι τα προγράμματα θα ολοκληρωθούν επιτυχώς- ότι οι αρχές του Λουξεμβούργου εφαρμόζουν, όσον αφορά τις μετακινήσεις χοίρων μέσα στη χώρα τους για αναπαραγωγή και κρεατοπαραγωγή, κανόνες οι οποίοι είναι τουλάχιστον ισοδύναμοι προς αυτούς που προβλέπονται στην παρούσα απόφαση- ότι η παροχή αυτών των επιπρόσθετων εγγυήσεων δεν πρέπει να απαιτείται από τα κράτη μέλη ή τις περιφέρειες των κρατών μελών που θεωρούνται ότι είναι απαλλαγμένες από τη νόσο του Aujeszky, σύμφωνα με την απόφαση 93/24/ΕΟΚ της Επιτροπής (4), λόγω του ότι  οι χοίροι που προέρχονται από αυτές τις περιοχές παρουσιάζουν ελάχιστο ποσοστό κινδύνου μετάδοσης της νόσου- ότι οι εγγυήσεις που προβλέπονται από την παρούσα απόφαση είναι δυνατό να παρέχονται και σε άλλες περιοχές της κοινοτικής επικράτειας, οι οποίες όσον αφορά την εν λόγω νόσο βρίσκονται στην ίδια θέση με αυτή του Λουξεμβούργου- ότι η Επιστημονική Κτηνιατρική Επιτροπή διατύπωσε τη γνώμη της- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι χοίροι αναπαραγωγής που προέρχονται από τα κράτη μέλη ή περιφέρειες και προορίζονται για περιφέρειες που απαριθμούνται στο παράρτημα Ι πρέπει να πληρούν τους ακόλουθους όρους:  1. η νόσος του Aujeszky γνωστοποιείται υποχρεωτικά στο κράτος μέλος καταγωγής- 2. κατά τους δώδεκα τελευταίους μήνες δεν έχουν καταγραφεί κλινικές, παθολογικές ή ορολογικές ενδείξεις της νόσου του Aujeszky στην αγέλη καταγωγής- 3. οι χοίροι πρέπει να έχουν απομονωθεί σε εγκαταστάσεις εγκεκριμένες από την αρμόδια αρχή έτσι ώστε να μην είναι δυνατή καμία άμεση ή έμμεση επαφή με άλλους χοίρους κατά τη διάρκεια των 30 ημερών οι οποίες προηγούνται της μετακίνησης- 4. οι χοίροι πρέπει να έχουν υποβληθεί σε δοκιμασία "Elisa" για την ανίχνευση αντισωμάτων g1, που πληροί τις προδιαγραφές του παραρτήματος ΙΙ της παρούσας απόφασης, σε ορρούς που ελήφθησαν 21 τουλάχιστον ημέρες μετά από την έναρξη της απομονώσεως, με  αρνητικά αποτελέσματα. Αρνητικά επίσης αποτελέσματα στη δοκιμασία πρέπει να έχουν δώσει όλα τα ζώα που βρίσκονται σε απομόνωση- 5. οι χοίροι πρέπει να έχουν παραμείνει στην αγέλη καταγωγής εκ γενετής ή στην αγέλη προελεύσεως επί τρεις μήνες.  Άρθρο 2  Οι χοίροι κρεατοπαραγωγής που προέρχονται από άλλα κράτη μέλη ή περιφέρειες και προορίζονται για περιφέρειες που απαριθμούνται στο παράρτημα Ι πρέπει να πληρούν τους ακόλουθους όρους:  1. Η νόσος του Aujeszrky γνωστοποιείται υποχρεωτικά στο κράτος μέλος καταγωγής.  2. Κατά τους τελευταίους δώδεκα μήνες δεν έχουν καταγραφεί κλινικές παθολογικές ή ορολογικές ενδείξεις της νόσου του Aujeszrky στην αγέλη καταγωγής.  3. i) δεν απαιτείται δοκιμασία πριν από τη μετακίνηση εάν η αγέλη καταγωγής εντάσσεται σε επίσημο πρόγραμμα παρακολούθησης στο πλαίσιο του οποίου το 15 % τουλάχιστον των χοίρων αναπαραγωγής (ή τουλάχιστον 25 ζώα εκ των δύο, ο μεγαλύτερος αριθμός)  υποβάλλονται σε δοκιμασία κάθε χρόνο. Η δοκιμασία αυτή υποδιαιρείται σε τρία τουλάχιστον τμήματα τα οποία είναι μεταξύ τους ίσα και απέχουν χρονικώς κατά δύο τουλάχιστον μήνες- μετακινήσεις προς τέτοιες αγέλες επιτρέπονται μόνον από αγέλες ισοδύναμου ή  καλύτερου υγειονομικού καθεστώτος,  ii) εάν η αγέλη καταγωγής δεν εντάσσεται σε τέτοιο πρόγραμμα παρακολούθησης, οι χοίροι απομονώνονται πριν από τη μετακίνηση και εξετάζονται δειγματοληπτικά σύμφωνα με το παράρτημα ΙΙΙ εντός 10 ημερών πριν από τη μετακίνηση και υποβάλλονται σε δοκιμασία  η οποία πληροί τις προδιαγραφές του παραρτήματος ΙΙ. Όλα τα ζώα πρέπει να έχουν υποβληθεί σ' αυτή τη δοκιμασία.  4. Οι χοίροι πρέπει να έχουν παραμείνει στην αγέλη καταγωγής εκ γενεττής ή επί τρεις μήνες.  Άρθρο 3  Τα ζώα για τα οποία αναφέρονται στο άρθρο 2 μεταφέρονται απευθείας στην εκμετάλλευση προορισμού και παραμένουν εκεί μέχρις ότου σφαγούν, εκτός εάν η αρμόδια αρχή του κράτους μέλους προορισμού έχει ορίσει διαφορετικά.  Άρθρο 4  1. Στο υγειονομικό πιστοποιητικό που προβλέπεται στο παράρτημα ΣΤ, υπόδειγμα ΙΙΙ της οδηγίας 64/432/ΕΟΚ, προστίθεται η ακόλουθη πρόταση σε ό,τι αφορά χοίρους προοριζόμενους για κράτη μέλη ή περιφέρειες που απαριθμούνται στο παράρτημα Ι, και  προερχομένους από άλλα κράτη μέλη ή περιφέρειες:  "χοίροι αναπαραγωγής σύμφωνα με την απόφαση 93/244/ΕΟΚ της Επιτροπής" ή "χοίροι κρεατοπαραγωγής σύμφωνα με την απόφαση 93/244/ΕΟΚ της Επιτροπής".  2. Οι χοίροι που αναφέρονται στην παράγραφο 1 δεν πρέπει να έρχονται σε επαφή με χοίρους διαφορετικού καθεστώτος κατά τη διάρκεια της διαμετακόμισης.  Άρθρο 5  Κατά παρέκκλιση από τα άρθρα 1, 2 και 3 οι επιπλέον όροι δεν πρέπει να απαιτούνται εκ μέρους των κρατών μελών προορισμού ή περιφέρειες προορισμού από τα κράτη μέλη ή τις περιφέρειες που απαριθμούνται στο παράρτημα Ι της απόφασης 93/24/ΕΟΚ ή από  κράτη μέλη ή περιφέρειες που απαριθμούνται στο παράρτημα Ι.  Άρθρο 6  Η παρούσα απόφαση εφαρμόζεται από την 1η Απριλίου 1993.  Άρθρο 7  Η παρούσα απόφαση απευθύνεται στα κράτη μέλη.  Βρυξέλλες, 2 Απριλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 355 της 5. 12. 1992, σ. 32.  (3) ΕΕ αριθ. L 87 της 7. 4. 1993, σ. 14.  (4) ΕΕ αριθ. L 16 της 25. 1. 1993, σ. 18.    ΠΑΡΑΡΤΗΜΑ Ι  Λουξεμβούργο: Το κράτος μέλος.   ΠΑΡΑΡΤΗΜΑ ΙΙ   Πρωτόκολλο ενζυμικής δοκιμής ανοσοπροσρόφησης (Elisa) για την ανίχνευση γλυκοπρωτεΐνης-1 στα αντισώματα του ιού της νόσου του Aujeszky (ADV-g1) στον ορό  1. Οι φορείς που εμφαίνονται στην παράγραφο 2 δ) αξιολογούν τις δοκιμασίες Elisa g1 και τα  αντίστοιχα παρασκευάσματα (kits) ως προς τα κριτήρια (προδιαγραφές) των παραγράφων 2 α), 2 β) και 2 γ). Η αρμόδια αρχή κάθε κράτους μέλους μεριμνά ώστε να καταχωρίζονται μόνο εκείνα τα έτοιμα παρασκευάσματα Elisa g1 που πληρούν τις προδιαγραφές αυτές.  Τα πειράματα που απαριθμούνται στις παραγράφους 2 α) και 2 β) πρέπει να διεξάγονται πριν εγκριθεί η δοκιμασία και το πείραμα της παραγράφου 2 γ), τουλάχιστον, πρέπει κατόπιν να διεξάγεται για κάθε παρτίδα.  2. Τυποποίηση, ευαισθησία και ειδικότητα της δοκιμασίας.  α) Η ευαισθησία της δοκιμασίας πρέπει να είναι τέτοιου βαθμού ώστε οι παρακάτω κοινοτικοί οροί αναφοράς να καταγράφονται ως θετικοί:  κοινοτικός ορός αναφοράς ADV 1 σε αραίωση 1: 8,  κοινοτικός ορός αναφοράς ADV-g1 A,  κοινοτικός ορός αναφοράς ADV-g1 B,  κοινοτικός ορός αναφοράς ADV-g1 C,  κοινοτικός ορός αναφοράς ADV-g1 D,  κοινοτικός ορός αναφοράς ADV-g1 E,  κοινοτικός ορός αναφοράς ADV-g1 F.  β) Η ειδικότητα της δοκιμασίας πρέπει να είναι τέτοιου βαθμού ώστε οι παρακάτω κοινοτικοί οροί αναφοράς να καταγράφονται ως αρνητικοί:  κοινοτικός ορός αναφοράς ADV-g1 G,  κοινοτικός ορός αναφοράς ADV-g1 H,  κοινοτικός ορός αναφοράς ADV-g1 J,  κοινοτικός ορός αναφοράς ADV-g1 K,  κοινοτικός ορός αναφοράς ADV-g1 L,  κοινοτικός ορός αναφοράς ADV-g1 M,  κοινοτικός ορός αναφοράς ADV-g1 N,  κοινοτικός ορός αναφοράς ADV-g1 O,  κοινοτικός ορός αναφοράς ADV-g1 P,  κοινοτικός ορός αναφοράς ADV-g1 Q.  γ) Για έλεγχο παρτίδας, ο κοινοτικός ορός αναφοράς ADV 1 καταγράφεται ως θετικός σε αραίωση 1: 8 και ο κοινοτικός ορός αναφοράς ADV-g1 K καταγράφεται ως αρνητικός.  δ) Οι παρακάτω φορείς είναι, επιπλέον, αρμόδιοι να ελέγχουν την ποιότητα της μεθόδου Elisa σε κάθε κράτος μέλος, κυρίως δε την παραγωγή και τυποποίηση ορών αναφοράς σε εθνικό επίπεδο σύμφωνα με τις προδιαγραφές των κοινοτικών ορών αναφοράς.  1. Κεντρικό κτηνιατρικό εργαστήριο (Central Veterinary Laboratory) Weybridge, Ηνωμένο Βασίλειο.  2. Εθνική κτηνιατρική σχολή (Ecole Nationale Veterinaire), Alfort, Γαλλία.  3. Κρατικό κτηνιατρικό ινστιτούτο, Lindholm, Δανία.  4. Ομοσπονδιακό ερευνητικό κέντρο, Tuebingen, Γερμανία.  5. Κεντρικό κτηνιατρικό ινστιτούτο (Central Diergeneeskundig Instituut), Lelystad, Κάτω Χώρες.  6. Εθνικό ινστιτούτο κτηνιατρικής έρευνας, Uccle, Βέλγιο.  7. Πειραματικό ινστιτούτο για την προστασία των ζώων (Instituto Zooprofilatico Sperimethale), Μπρέσια, Ιταλία.  8. Εργαστήριο κτηνιατρικής έρευνας (Veterinary Research Laboratory), Δουβλίνο, Ιρλανδία.  9. Εργαστήριο ζωικής παραγωγής και υγιεινής (Labpratorio De Sanidad y Produccion Animal), Βαρκελώνη, Ισπανία.  10. Εθνικό εργαστήριο κτηνιατρικής έρευνας (Laboratorio Nacional de Investigacao Veterinaria), Λισαβώνα, Πορτογαλία.  11. Ινστιτούτο λοιμωδών και παρασιτικών νόσων, Αθήνα, Ελλάδα.  12. Laboratoire de Medicine Veterinaire, 54, Avenue Gaston Diderich, Luxembourg-ville, Λουξεμβούργο.  ε) Οι κοινοτικοί οροί αναφοράς διατίθενται από τους παραπάνω φορείς.   ΠΑΡΑΡΤΗΜΑ ΙΙΙ